Január 8.

Névnapok: Gyöngyvér + Anasztáz, Apollinár, Apollinária, Erhard, Ince, Jukundusz, Jutas, Jutocsa, Kövecs, Polina, Polla, Szevér, Szeverin, Szeverina, Szörénd, Szörény, Tácia, Tas, Virág, Zerénd, Zerind

Események

Politikai események
 1198 – III. Ince pápa, a középkor egyik legnagyobb egyházfőjének megválasztása.
 1297 – Monaco függetlenségének kikiáltása.
 1849 – A nagyenyedi vérengzés kezdete. Nagyenyedet éjszaka román felkelők támadják meg, a magyar áldozatok száma 600–1000 (további körülbelül ugyanennyi halálra fagyott menekülés közben). 
 1918 – Thomas Woodrow Wilson amerikai elnök 14 pontos békeszerződés-tervezetet terjeszt a szenátus elé. Később ez lesz az első világháborút lezáró békeszerződések alapja.
 1919 – A prágai csehszlovák kormány Szlovákia irányításával megbízott teljhatalmú minisztere, Vavro Šrobár feloszlatja az 1918. október 30. után létrejött szlovák nemzeti tanácsokat.
 1959 – Charles de Gaulle lesz a Francia Köztársaság elnöke.
 1959 – Fidel Castro Havannába érkezik.
 1961 – A franciák Algéria függetlensége mellett döntenek az anyaországban és a tengerentúli megyében egyidejűleg tartott népszavazáson.
 1986 – Irak–iráni háború: Megkezdődik a „Kerbala V” fedőnevű hadművelet Horramsahrtól északnyugatra.
 2008 – 
 Pokolgépes merényletet követnek el  D. M. Dasszanajake Srí Lanka-i nemzetépítési miniszter ellen, aki a kórházba szállítás után nem sokkal életét veszti.
 Késsel támad a Maldív-szigetek államfőjére egy fiatalember, de Maumun Abdul Gajum nem sérül meg.
 Előválasztások az Egyesült Államokban: New Hampshire államban a demokratáknál Hillary Clinton, a republikánusoknál John McCain győz.
 Bilával Bhutto Zardári az ENSZ által felügyelt vizsgálatot kér anyja, Benazír Bhutto halála ügyében.

Tudományos és gazdasági események

Kulturális események

Irodalmi, színházi és filmes események

Zenei események
 1812 – A velencei Teatro Moseban bemutatták Gioachino Rossini Szerencsés tévedés című egyfelvonásos operáját.

Sportesemények

Egyéb események
 1928 – Serédi Jusztiniánt rendhagyó módon Rómában személyesen XI. Piusz pápa szentelte püspökké, miután 1927 ádventjében november 30-án esztergomi érsekké nevezte ki, majd december 19-én bíborosi rangra emelte püspöki felszentelés nélkül.
 1962 – A harmeleni vonatkatasztrófában 93 ember veszítette életét. Ez volt Hollandia legsúlyosabb vasúti tragédiája.
1989 - A British Midlands Londonból Belfastba tartó 092-es járatán a felszállás után az egyik hajtómű leállt, s a gép egy forgalmas autópályára zuhant. A tragédiában 47 ember vesztette életet.
 2020 – Az Ukraine International Airlines Boeing 737-800-as utasszállító repülőgépét az Iráni légvédelem lelőtte, közvetlenül a teheráni repülőtérről való felszállás után. A gépen tartózkodó 177 személy közül senki sem élte túl a becsapódást illetve az azt követő robbanást.

Születések 
 1638 – Elisabetta Sirani olasz barokk festő († 1665)
 1788 – Habsburg–Lotaringiai Rudolf olmützi hercegérsek († 1831)
 1799 – Megyeri Károly magyar színész, drámaíró († 1842)
 1823 – Alfred Russel Wallace brit naturalista, felfedező, geográfus, antropológus és biológus († 1913) 
 1840 – Bagáry József magyarországi szlovén író († 1919)
 1851 – Gérard Leman belga tábornok, a liège-i erődítményrendszer védőinek parancsnoka az I. világháborúban († 1920)
 1865 – Magyary-Kossa Gyula farmakológus, egyetemi tanár, MTA tagja († 1944)
 1867 – Emily Greene Balch Nobel-díjas amerikai politikus, békeharcos, közgazdász († 1961).
 1870 – Miguel Primo de Rivera spanyol katonatiszt, diktátor († 1930)
 1880 – Ugron Gábor magyar politikus, miniszter († 1960)
 1885 – Kóczán Mór olimpiai bronzérmes gerelyhajító, református lelkész († 1972)
 1888 – Richard Courant amerikai matematikus († 1972)
 1894 – Tkálecz Vilmos a Vendvidéki Köztársaság alapítója és első vezetője († 1950)
 1896 – Steponas Darius litván pilóta († 1933)
 1898 – Zsolt Béla magyar író, polgári radikális újságíró († 1949)
 1902 – Georgij Makszimilianovics Malenkov szovjet kommunista politikus, az SZKP PB tagja, miniszterelnök († 1988)
 1908 – Wass Albert erdélyi magyar író, költő († 1998)
 1909 – José Ferrer portorikói születésű, Oscar-díjas amerikai színész filmrendező († 1992)
 1920 – Posch Gyula Magyar Optikai Művek vezérigazgatója († 1998)
 1921 – Leonardo Sciascia olasz író, újságíró, politikus († 1989)
 1925 – Angyal Sándor Jászai Mari-díjas magyar színész († 1968)
 1926 – Kaszás László magyar színész, bábművész
 1928 – Meggyes László magyar festőművész († 2003)
 1930 – Novák Éva versenyúszónő, tizenötszörös magyar bajnok († 2005)
 1932 – Gyarmathy Lívia magyar filmrendező († 2022)
 1934 – Szabó Iván mérnök-közgazdász, politikus († 2005)
 1935 – Elvis Presley amerikai rock-énekes, zenész († 1977)
 1937 – Shirley Bassey walesi énekesnő
 1938 – Jevgenyij Nyesztyerenko orosz operaénekes († 2021)
 1940 – Győry Franciska magyar színésznő 
 1941 – Graham Chapman angol színész, komikus, forgatókönyvíró († 1989)
 1941 – Boris Vallejo perui származású amerikai festőművész
 1942 – Stephen Hawking angol fizikus († 2018)
 1946 – Robby Krieger amerikai gitáros
 1947 – David Bowie angol rockénekes, zenész, zeneszerző, producer († 2016)
 1947 – Virág Mihály magyar hidrológus, mérnök  († 1992)
 1948 – Váradi Katalin magyar karmester († 2015)
 1957 – Kubik Anna Kossuth-díjas magyar színésznő
 1959 – Szakács Zsuzsanna magyar hidrológus mérnök
 1960 – Balogh Pálma világbajnok sportlövő
 1961 – Calvin Smith olimpiai- és világbajnok amerikai sprinter
 1963 – Tóth Károly Aase-díjas magyar színész 
 1964 – Jónás Judit Domján Edit-díjas magyar színésznő
 1965 – Michelle Forbes amerikai színésznő
 1966 – Znamenák István Jászai Mari-díjas magyar színész, rendező
 1968 – Gubányi György István magyar színész
 1975 – Geremi González venezuelai baseball játékos († 2008)
 1977 – Matkó Zsolt magyar labdarúgó,
 1979 – Adrian Mutu román labdarúgó
 1979 – Sarah Polley kanadai színésznő, énekesnő, filmrendező és forgatókönyvíró 
 1981 – Apáti Bence magyar balett-táncos, publicista, műsorvezető
 1983 – Gór-Nagy Miklós világbajnok magyar vízilabdázó
 1984 – Kim Dzsongun, Észak-Korea diktátora
 1987 – Francesco Dell’Uomo olasz műugró
 1988 – Jevgenyij Bodrov orosz jégkorongozó
1990 – Molnár Dávid világbajnok lovasíjász
 1996 – Venyercsán Bence magyar atléta

Halálozások 
 1324 – Marco Polo itáliai kereskedő, utazó (* 1254)
 1337 – Giotto di Bondone itáliai festő, építész, szobrász (* 1267)
 1642 – Galileo Galilei itáliai csillagász (* 1564)
 1713 – Arcangelo Corelli olasz barokk zeneszerző, hegedűművész, munkássága korszakos jelentőségű, ő a concerto grosso műfajának a megteremtője (* 1653)
 1853 – Bertalanits Mihály szlovén költő (* 1786)
 1896 – Paul Verlaine francia költő (* 1844)
 1923 – Hendricus Gerardus van de Sande Bakhuyzen holland fizikus, csillagász (* 1838)
 1928 – Basch Gyula magyar festőművész (* 1851)
 1941 – Lord Robert Baden-Powell brit katonatiszt, a cserkészmozgalom megalapítója (* 1857)
 1942 – Joseph Franklin Rutherford a Watch Tower Bible and Tract Society of Pennsylvania második elnöke (* 1869)
 1967 – Zbigniew Cybulski lengyel színész (* 1927)
 1975 – Botond-Bolics György mérnök, szakíró, népszerű-tudományos művek szerzője, (* 1913) 
 1981 – Matthew „Stymie” Beard afro-amerikai gyermekszínész (* 1925)
 1984 – Aczél György magyar szemész, katonaorvos, egészségügyi miniszterhelyettes (* 1923)
 1989 – Kenneth McMillan amerikai filmszínész (* 1932)
 1995 – Ballya Hugó magyar Európa-bajnok evezős, edző (* 1908)
 1996 – François Mitterrand francia politikus, köztársasági elnök (* 1916)
 1996 – John Hargreaves ausztrál színész (* 1945)
 1997 – Melvin Calvin Nobel-díjas (1961) amerikai biokémikus (* 1911).
 2002 – Csapody István magyar botanikus, természetvédő (* 1930)
 2012 – Andrea Bosic, olasz színész (* 1919)
 2018 – Tőkéczki László, Széchenyi-díjas magyar történész (* 1951)
 2019 – Bolvári Antal, kétszeres olimpiai bajnok magyar vízilabdázó, edző (* 1932)

Ünnepek, emléknapok, világnapok 
 Bulgária: bábanap (Бабинден), az anyaság ünnepe

Január napjai